
SERVICIUL BANCA DE DATE URBANĂ ŞI CADASTRU

NR. SC2013-11370 / 03.10.2013
REFERAT
Cu privire la atribuirea de denumiri la două străzi fără nume, schimbarea denumirii unui tronson de stradă şi modificarea amplasamentului unui tronson de alee din Municipiul Timişoara

Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbană şi Cadastru şi Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispoziţia Primarului nr.2626/26.11.2008 şi actualizată prin Dispoziţiile nr.1389/20.07.2010, nr.66/12.01.2012, nr.1095/24.09.2012, respectiv nr.628/ 22.02.2013, comisie care propune atribuirea de denumiri la două străzi fără nume, schimbarea denumirii unui tronson de stradă şi modificarea amplasamentului unui tronson de alee din Municipiul Timişoara, conform listei cu propunerile de denumiri transmisă prin adresa nr. SC2012-25898/28.12.2012 către comisia judeţeană de denumiri constituită în baza Ordinelor Prefectului nr.293/28.05.2012 şi nr.817/24.07.2006, listă aprobată de către comisia municipală de denumiri prin Procesul Verbal de Şedinţă din 13.12.2012 semnat de membri comisiei, cu menţionarea prin Procesul Verbal de Şedinţă din 06.08.2013 a tronsonului de stradă nouă căruia i se atribuie o denumire din listă.
În şedinţa din data de 13.12.2012 s-a propus, de către Comisia de Denumiri a Primăriei Municipiului Timişoara ca:


- Tronsonul de alee cu denumirea „ALEEA STUDENŢILOR”, din ZONA COMPLEX STUDENŢESC, tronsonul 1, cuprins între Căminul 12 C şi Strada Aurelianus, conform planului de situaţie anexat, să îşi modifice amplasamentul conform Avizului Comisiei de Circulaţie nr. SC2012-25463/ 26.10.2012, prin mutarea aleii pe un amplasament situat la nord faţă de vechiul amplasament, la propunerea Serviciului Banca de Date Urbană şi Cadastru;
- Tronsonul de stradă cu denumirea STRADA „CENTURA”, din ZONA  CALEA ARADULUI - CALEA SEVER BOCU, tronsonul 2, situat între Calea Aradului şi Calea Sever Bocu, în prelungirea Străzii Grigore Alexandrescu, conform planului de situaţie anexat, să îşi schimbe denumirea în STRADA „GRIGORE ALEXANDRESCU”, la propunerea Serviciului Banca de Date Urbană şi Cadastru;

- Strada nouă, din ZONA CALEA ŞAGULUI – STR.OVIDIU COTRUŞ – CET SUD, tronsonul 3, perpendiculară pe str. Ovidiu Cotruş, situată la nord de aceasta, alăturată la est Staţiei de Sortare S.C. RETIM Ecologic Service S.A., conform planului de situaţie anexat, să poarte denumirea STRADA „MILE CĂRPENIŞAN”, Mile Cărpenişan (n. 23 august 1975 – d.22 martie 2010) a fost jurnalist de război, corespondent din Yugoslavia, Irak şi zonele afectate de tsunami-ul asiatic, care a debutat în presa scrisă, apoi a fost corespondent mai bine de 10 ani al posturilor de televiziune Antena 1 şi Antena 3, la propunerea comisiei municipale de denumiri;

- Să se atribuie denumirea „D. I. ALDEA - TEODOROVICI” unei strazi din Municipiul Timişoara, în momentul identificării unei străzi fără nume, nou proiectată ca urmare a elaborării si aprobării unui Plan Urbanistic Zonal, la propunerea Organizaţiei Studenţilor Basarabeni din Timişoara cu sediul pe Aleea Ripensia Cămin C16 parter, întrucât se împlinesc 20 de ani de la moartea soţilor Doina şi Ion Aldea – Teodorovici - români din Basarabia – care au militat pentru unirea Basarabiei cu România şi pentru introducerea limbii române în Basarabia;
În şedinţa din data de 06.08.2013 s-a propus, de către Comisia de Denumiri a Primăriei Municipiului Timişoara ca:
- Strada nouă, din ZONA CALEA ARADULUI - SERE, tronsonul 4, situată între strada Tristan Tzara şi strada Horia Hulubei, perpendiculară pe acestea, în dreptul imobilului cu numărului poştal nr.50 de pe str. Tristan Tzara, conform planului de situaţie anexat, să poarte denumirea STRADA „D. I. ALDEA - TEODOROVICI”. 
Prin adresa nr. SC2013-011370/22.04.2013 Instituţia Prefectului ne-a transmis Hotărârea nr.30 din data 01.03.2013, cu anexa 1, a Comisiei Judeţene privind atribuirea sau schimbarea de denumiri, prin care a aprobat propunerile de denumiri privind tronsoanele de mai sus, din lista transmisă de noi.

În Procesul Verbal de Şedinţă din 06.08.2013 al Comisiei Municipale de Atribuire sau Schimbare de Denumiri la Strazi, Parcuri, Piete, etc., se menţionează tronsonul de stradă nouă căruia i se atribuie denumirea STRADA „D. I. ALDEA - TEODOROVICI”.

În anexa nr.1 este prezentat Tabel privind atribuirea şi schimbarea de denumiri, respectiv modificarea de amplasament, Procesele Verbale de Şedinţă ale Comisiei Municipale din 13.12.2012 respectiv 06.08.2013 şi Hotărârea nr.30 din data 01.03.2013 cu anexa 1 a Comisiei Judeţene privind atribuirea sau schimbarea de denumiri, iar în anexa nr.2 sunt prezentate planurile de situaţie.

PT. ARHITECT ŞEF                                         ŞEF SERVICIU B.D.U.C.                               


EMILIAN SORIN CIURARIU                         DAN ROBESCU    




CONSILIER  
         


         AVIZAT JURIDIC                      




MIRON FRĂŢILĂ
Red./Dact. MF. Expl.2                                                                                                                                                                FO 53-01, Ver.1 
PAGE  
2

